ไฟแนนซ์ทูเดย์
บสก.เปิดประมูลทรัพย์ครั้งแรกได้ 300 ล้านบาท
4 เม.ย. 2556

บสก.เปิดประมูลทรัพย์ครั้งแรกได้ 300 ล้านบาท 
นายกฤษณ์ เสสะเวช กรรมการผู้จัดการใหญ่ บริษัทบริหารสินทรัพย์ กรุงเทพพาณิชย์ (BAM) กล่าวว่า ในปีนี้ บสก.ยังคงเน้นนโยบายเชิงรุกในการจำหน่ายทรัพย์อย่างต่อเนื่อง โดยมีแผนจัดกิจกรรมประมูล “ทรัพย์เด่น ทำเลดี” 3 ครั้ง ในช่วงเดือน มี.ค.มิ.ย. 2556 รวมมูลค่าทรัพย์ประมาณ 3,000 ล้านบาท เมื่อวันที่ 29 มี.ค. 2556 ที่ผ่านมา BAM ได้จัดประมูลทรัพย์สินรอการขายครั้งแรกของปีนี้ จำนวน 22 รายการ โดยมีผู้สนใจเข้าร่วมงานจำนวน 25 ราย และมีผู้เข้ายื่นประมูลทรัพย์ 4 รายการ ซึ่งบริษัทอนุมัติราคาประมูลขาย 3 รายการ เนื่องจากอีก 1 รายการ เสนอราคาต่ำกว่าราคาเริ่มต้น คิดเป็นมูลค่าจากการประมูลทรัพย์ครั้งนี้ จำนวน 321.61 ล้านบาท ซึ่งสูงกว่าเป้าหมายที่วางไว้จำนวน 300 ล้านบาท 
ใช้จ่ายวันหยุดบัตรกรุงศรีฯ เบิ้ลคะแนนสะสม 
นายธาดา จารุกิจไพศาล กรรมการผู้จัดการ บริษัท บัตรกรุงศรีอยุธยา ผู้ให้บริการบัตรเครดิตกรุงศรี บัตรเอชเอสบีซีวีซ่า บัตรเครดิตเอไอเอวีซ่า และบัตรเครดิตโฮมโปรวีซ่า กล่าวว่า ได้ออกแคมเปญ iHoliday ซึ่งเป็นสิทธิประโยชน์ที่จะมอบคะแนนสะสมเพิ่มอีก 100% แก่สมาชิกบัตรที่ใช้จ่ายในวันหยุดนักขัตฤกษ์ที่ร้านอาหารที่ร่วมรายการ รวมทั้งในซูเปอร์มาร์เก็ตชั้นนำ อาทิ เทสโก้ โลตัส ท็อปส์ ซูเปอร์มาร์เก็ต โฮมเฟรชมาร์ท และกูร์เมต์มาร์เก็ต และเพื่อให้สอดคล้องกับแนวคิด “เรื่องเงิน...เรื่องง่าย” สมาชิกบัตรจึงไม่ต้องส่งเอสเอ็มเอสเพื่อลงทะเบียนร่วมกิจกรรมให้ยุ่งยากแต่อย่างใด
"สิทธิประโยชน์นี้จะช่วยตอกย้ำถึงความเป็นผู้นำธุรกิจบัตรเครดิตที่มุ่งมั่นออกแบบสิทธิประโยชน์ให้มีความโดดเด่นและแตกต่างจากบัตรเครดิตอื่น ผมเชื่อมั่นว่าสมาชิกบัตรที่มีอยู่มากกว่าหนึ่งล้านคนจะชื่นชอบกับสิทธิประโยชน์นี้ เพราะจะช่วยให้สมาชิกบัตรมีการใช้จ่ายที่คุ้มค่ามากขึ้น เพราะจะได้คะแนนสะสมพิเศษเพิ่มเติมจากคะแนนปกติ ซึ่งสมาชิกบัตรสามารถนำคะแนนสะสมนี้ใช้แทนเงินสด เป็นส่วนลด หรือแลกสินค้าได้ง่ายขึ้น"
ทั้งนี้วันหยุดนักขัตฤกษ์ในปี 2556 ที่ได้รับสิทธิประโยชน์ iHoliday คือวันจักรี6 เมษายน วันสงกรานต์131415 เมษายน วันแรงงาน1 พฤษภาคม วันฉัตรมงคล5 พฤษภาคม วันวิสาขบูชา24 พฤษภาคม วันอาสาฬหบูชา22 กรกฎาคม วันเข้าพรรษา23 กรกฎาคม วันเฉลิมพระชนมพรรษาสมเด็จพระนางเจ้าฯ พระบรมราชินีนาถ12 สิงหาคม วันปิยมหาราช23 ตุลาคม วันเฉลิมพระชนมพรรษาพระบาทสมเด็จพระเจ้าอยู่หัว5 ธันวาคม วันรัฐธรรมนูญ10 ธันวาคม วันคริสตมาสต์25 ธันวาคม และวันสิ้นปี31 ธันวาคมบัตรเครดิตกรุงศรี เอชเอสบีซีวีซ่า เอไอเอวีซ่าโฮมโปรวีซ่า ให้สิทธิประโยชน์ iHoliday สมาชิกรับคะแนนสะสมเพิ่ม100% เมื่อใช้จ่ายในวันหยุด